מעבר למבוכה הכרוכה בעניין, להירשם לאתר הכרויות פירושו להגיד שוויתרת. ויתרת על למצוא אהבת אמת, ויתרת על זוגיות ללא פשרות, ובגדול, אפשר להגיד שוויתרת על החיים. בכלל, אתרי הכרויות כשמם כן הם: מקום שבו אנשים שאף אחד לא רוצה להכיר מחפשים אנשים שגם אותם אף אחד לא רוצה להכיר. ואז הגיע הפייסבוק.
הפייסבוק הוא אתר ההכרויות הגדול בעולם, ומה שיפה בו, זה שהוא לא מציג את עצמו כאחד כזה, ולכן הוא מאפשר לכולם למצוא בו אהבה. כן, אהבה. נכון, המון משתמשי פייסבוק מחפשים סטוצים זולים ובחורות עם תמונות שלא משאירות הרבה מקום לדמיון, אבל בין כל מבחר האנשים הפייסבוקיים, יש גם כאלה שמחפשים אהבה, ואפילו מוצאים אותה. אני למשל, הכרתי את אהבת חיי בפייסבוק. את העובדה שהיא עזבה אותי אחרי 4 חודשים נשאיר לפעם אחרת.
אני מסכים שהסיכוי למצוא אהבה או קשר רציני בפייסבוק הוא נמוך, אבל הוא קיים ובהחלט אפשרי. ולמה לא בעצם? הרבה יותר קל להתחיל לדבר עם מישהי בפייסבוק, לרוב אפשר לדעת אם היא רווקה או לא, אפשר לקבל מושג כללי של תחומי העניין שלה, לנסות להכיר אותה קצת מסגנון הכתיבה שלה, ואחרי שיחה קצרה, לגלות אם אתם באותו ראש ואם מדובר בשידוך. רק אל תשכחו להזמין אותי לחתונה שלכם!
בטור שעבר הם התווכחו אם לעשות פסיכומטרי לפני או אחרי צבא. אתם קבעתם - לפני!
האמת? צודקת. פייסבוק זו העטיפה שכל אחד מאיתנו מעצב לעצמו. וכשיש לנו את הבחירה הזאת, אז מובן שאדאג לעשות רימוב-טאג לתמונות עם פרצופים סתומים שדפקתי, שאדאג לעשות צק-אין בנונשלנטיות למקומות מגניבים בטירוף, ושאדאג שחברים יכתבו לי על הוול כל מיני בדיחות פרטיות מתוחכמות שאף אחד לא יבין אבל אין ספק שכולם יתרשמו.
ברור שיש מקום לפרסם סטטוסים, דעות, ערכים ויאדה יאדה יאדה (ואני לא מזלזלת), אבל כמה פעמים שמתם לב להבדל העצום בין התנהגות ידידכם בכיתה ובין התנהגותו מאחורי מסך ומקלדת?
כשאפשר להתחבא מאחורי הצג, אנחנו מרשים לעצמינו יותר. אז הצט שלכם יכול להוות בשבילך את היכל הפלירטוט והרומנטיקה, בו להבת הנעורים דולקת בתשוקה, אבל אז, פנים מול פנים, השיחות יתקעו כי וואלה - יותר קל להקליד את נאה בעיני כשושנה בין החוחים מאשר לומר. ואז יהיה מביך. טרסט מי.
לסיכום, אם אתם מוצאים אהבה בפייסבוק - אתם ברי מזל וחדי עין שאין דברים כאלה, אבל המלצה שלי - אל תסתכל בקנקן, אלא במה שיש בו, ואם נלך עם המטאפורה הזאת עוד קצת - אז פייסבוק, רבותי, זאת פאקינג חנות קנקנים.